Unionin tuomioistuimen tuomio (neljäs jaosto) 5.10.2023 (ennakkoratkaisupyyntö, jonka on esittänyt Rayonen sad – Nesebar – Bulgaria) – Rikosoikeudenkäynti, jossa vastaajana on QS
(Asia C-219/221, QS (Ehdollisen rangaistuksen määrääminen täytäntöönpantavaksi))
(Ennakkoratkaisupyyntö – Vapauden, turvallisuuden ja oikeuden alue – Oikeudellinen yhteistyö rikosasioissa – Puitepäätös 2008/675/YOS – Jäsenvaltioissa annettujen tuomioiden huomioon ottaminen uudessa rikosprosessissa – 1 artiklan 1 kohta – Soveltamisala – 3 artiklan 1, 3 ja 4 kohta – Velvollisuus tunnustaa, että muissa jäsenvaltioissa annetuilla aiemmilla tuomioilla on vastaavat vaikutukset kuin kansallisilla tuomioilla – Edellytykset – Ehdollisen vapausrangaistuksen määrääminen – Koeaikana tehty uusi rikos – Ehdollisen vapausrangaistuksen määrääminen täytäntöönpantavaksi ja sen tosiasiallinen täytäntöönpano – Puuttuminen aiempaan tuomioon ja kaikkiin sen täytäntöönpanoon liittyviin päätöksiin – Puitepäätös 2008/947/YOS – 14 artiklan 1 kohta – Tuomioiden tunnustaminen valvontatoimenpiteiden valvomiseksi ja ehdollisen rangaistuksen mahdolliseksi täytäntöönpantavaksi määräämiseksi)
Oikeudenkäyntikieli: bulgaria
Ennakkoratkaisua pyytänyt tuomioistuin
Rayonen sad - Nesebar
Rikosoikeudenkäynnin asianosainen pääasiassa
QS
Muu osapuoli: Rayonna prokuratura Burgas
Tuomiolauselma
Euroopan unionin jäsenvaltioissa annettujen tuomioiden huomioon ottamisesta uudessa rikosprosessissa 24.7.2008 annetun neuvoston puitepäätöksen 2008/675/YOS 3 artiklan 3 kohtaa
on tulkittava siten, että
se ei ole esteenä jäsenvaltion säännöstölle, jonka mukaan kyseisen jäsenvaltion tuomioistuin, jonka käsiteltävänä on sellaiseen henkilöön kohdistuvassa uudessa rikosprosessissa, jolle on määrätty ehdollinen rangaistus toisessa jäsenvaltiossa eri tosiseikkojen perusteella aiemmin annetulla lainvoimaisella tuomiolla, jota ei ole vielä pantu kokonaisuudessaan täytäntöön, hakemus kyseisen tuomion täytäntöönpanemiseksi, voi määrätä tämän ehdollisen rangaistuksen täytäntöönpantavaksi ja määrätä tämän rangaistuksen tosiasiallisesta täytäntöönpanosta, kunhan mainittu tuomio on vastavuoroisen tunnustamisen periaatteen soveltamisesta tuomioihin ja valvontapäätöksiin valvontatoimenpiteiden ja vaihtoehtoisten seuraamusten valvomiseksi 27.11.2008 tehdyn neuvoston puitepäätöksen 2008/947/YOS mukaisesti lähetetty siihen jäsenvaltioon, jossa uutta rikosprosessia käydään, ja tunnustettu siellä.
____________
1 EUVL C 266, 11.7.2022.